Juan Cueto

Juan Cueto Ibáñez (Legutio,  - Bilbo, ) arabar militarra izan zen, Gerra Zibilean koronela izandakoa.

 Biografia 
Espainiako Lurreko Armadan, infanterian, hain zuzen ere, sartu eta mugazain bilakatu zen. Hargin beltza ere izan zen.

1936ko uztailean, Gerra Zibila piztu zenean, lotinant koronel zen Manuel Azañaren Errepublikako Lehendakariaren Etxe Militarrean. Urriaren 10ean Bilbora joan eta hilaren amaiera arte Azaña batailoiko buruzagi bilakatu zen, batailoia Asturiasa joan zen arte. Legutioko guduan (azaroaren 30etik abenduaren 23raino) sartaldetik eraso zuen bigarren zutabea zuzendu zuen. Ez zuen lana ondo bete eta abenduaren 10ean Vidalek ordezkatu zuen. Cueto Bilbon geratu zen langune barik.

Iparraldeko frontean geratu eta, 1937ko ekainaren 16an matxinoek Bilbo hartzekotan zeudela, koronel izendatu eta sektore baten agintea eman zioten. Hiria hiru egun geroago erori eta Cueto atxilotu zuten. Hilaren 19 edo 20an, auzitegi militar batek epaitu eta ekainaren 25ean hilerriaren horman fusilatu zuten.

 Erreferentziak 

Kategoria:Arabako militarrak
Kategoria:Euskal Herriko hargin beltzak
Kategoria:Eusko Gudarosteko ofizialak
Kategoria:Espainiako Gerra Zibilean eraildako euskal herritarrak
Kategoria:Legutioarrak
Kategoria:Fusilatuak
Kategoria:Bilbon hildakoak